|  |
| --- |
| **CONSILIUL LOCAL AL COMUNEI HLIPICENI****JUDEŢUL BOTOŞANI**717205 - com. Hlipiceni, jud. Botoşani • tel/fax: (0231) 574150Web: [www.hlipiceni.botosani.ro](http://www.hlipiceni.botosani.ro) • E-mail: primaria.hlipiceni@yahoo.com  |

nr. 521/03.07.2023 PROIECT

**HOTĂRÂRE**

**privind închirierea prin licitație publică a spațiului în suprafață de 163,97 mp, situat la parterul clădirii ”fost Magazin Universal” din satul Hlipiceni, comuna Hlipiceni, județul Botoșani**

 **Consiliul local al** comunei Hlipiceni, judeţul Botoşani,

 **Având în vedere:**

* referatul din partea șefului biroului financiar-contabil, înregistrat la nr. 520/03.07.2023;
* raportul de evaluare nr. 117/26.06.2023, întocmit de evaluatorul autorizat Țivlică Gheorghe-Iulian din cadrul S.C. IUPETHEDA EXCLUSIV SRL Botoșani, înregistrat la noi cu nr. 519/03.07.2023;
* proiectul de hotărâre din partea primarului înregistrat la nr. 521/03.07.2023, însoțit de referatul de aprobare înregistrat la nr. 522/03.07.2023;
* referatul compartimentului de resort din cadrul primăriei Hlipiceni;
* avizul favorabil din partea comisiilor de specialitate din cadrul Consiliului local Hlipiceni;

**În baza prevederilor:**

* Hotărârii Consiliului local Hlipiceni cu nr. 30/28.05.2021 privind aprobarea Regulamentului privind procedura de concesionare, închiriere, darea în folosință gratuită și vânzarea bunurilor din domeniul privat al comunei Hlipiceni;
* art. 129 alin. (2) lit. c), alin. (6) lit. b), art. 302 – 355 și art. 362 alin. (1) și (3) din Ordonanța de Urgență a Guvernului nr. 57/2019 privind codul administrativ, cu modificări și completări ulterioare;
* art. 28 alin. (3) din Legea nr. 273/2006 privind finanțele publice locale, republicată cu modificări și completări ulterioare;
* Legii nr. 287/2009 privind codul civil, republicată cu modificări și completări ulterioare;

Ținând cont de prevederile Legii nr. 52/2003 privind transparența decizională în administrația publică locală și art. 8 alin. (1) din Ordonanța de Urgență a Guvernului privind Codul administrativ;

**În temeiul prevederilor** art. 129 alin. (1), art. 139 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ,

**Hotărăşte:**

**Art.1**. – (1) Se aprobă închirierea prin licitație publică, organizată în condițiile legii, a **spațiului în suprafață de 163,97 mp situat la parterul clădirii ”fost Magazin Universal”, pe terenul din PC 836 intravilan sat Hlipiceni** (CF 50139), bun care aparține domeniului privat al comunei Hlipiceni, județul Botoșani.

(2) Închirierea spațiului menționat la alin. (1) se face în scopul desfășurării de activități comerciale sau de producție, cu excepția comercializării de băuturi alcoolice.

**Art.2.** – (1) Se însușește raportul de evaluare nr. 117/26.06.2023, întocmit de evaluatorul autorizat Țivlică Gheorghe-Iulian din cadrul S.C. IUPETHEDA EXCLUSIV SRL Botoșani, conform anexei nr. 1 care face parte integrantă din prezenta hotărâre.

(2) Aprobă **prețul minim de pornire a licitației** pentru închirierea spațiului menționat la art. 1, în sumă de **1.450** **lei/lună**.

(3) Chiria se va actualiza anual, în funcție de inflație.

**Art.3.** – Închirierea spațiului menționat la art. 1 se aprobă pentru o perioadă de **8 (opt) ani, cu posibilitate de prelungire** în condițiile legii, pentru o perioadă de maxim 4 (patru) ani, cu acordul părților.

**Art.4.** – Se aprobă studiul de oportunitate și caietul de sarcini, conform anexelor nr. 2 și 3, care fac parte integrantă din prezenta hotărâre.

**Art.5.** – Se aprobă contractul-cadru de închiriere, conform anexei nr. 4 care face parte integrantă din prezenta hotărâre.

**Art.6.** – Se constituie comisia de evaluare a ofertelor, după cum urmează:

* Șcarlii Mihai – viceprimar - președinte;
* Balan Andrei – referent responsabil achiziții - secretar;
* Tucaliuc Daniela –referent urbanism - membru;
* Șpaiuc Miliodora –consilier – membru;
* Irimia Gheorghe-Viorel – consilier local – membru.

**Art.7.** – Se constituie comisia de contestații, după cum urmează:

* Ștefanovici Vandana-Iuliana – consilier - președinte;
* Lăpușnianu Gabriela- referent – secretar;
* Murgu Camelia – referent – membru;
* Hrapciuc Mihai – referent – membru;
* Satcău Săvel – consilier local – membru.

**Art.8.** – Se împuternicește primarul comunei Hlipiceni pentru încheierea și semnarea contractului de închiriere.

**Art.9.** - Prezenta hotărâre se comunică în termenul prevăzut de lege, primarului comunei Hlipiceni, biroului financiar-contabil din cadrul Primăriei și Instituției Prefectului Judeţului BOTOȘANI, în vederea obținerii avizului de legalitate.

Art.10. - Prezenta hotărâre va fi adusă la cunoştinţă publică prin afişare la sediul Primăriei Hlipiceni și pe pagina oficială de internet a instituției, la adresa [www.hlipiceni.botosani.ro](http://www.hlipiceni.botosani.ro) .

 **Hlipiceni/03.07.2023 INIȚIATOR,**

 **PRIMAR – LUCHIAN GHEORGHE MARIAN**

 **Avizat legalitate**

 **Secretar general comună,**

 **CIOBANU DANIELA-MARIA**